6.2.2023
FI
Euroopan unionin virallinen lehti
C 45/27
Menettely EUIPO:ssa Riidanalaisen tavaramerkin haltija: Muu osapuoli valituslautakunnassa Riidanalainen tavaramerkki: EU-tavaramerkiksi rekisteröity sanamerkki Haus & Grund – EU-tavaramerkki nro 7 161 052 EUIPO:ssa käyty menettely: Mitättömyysmenettely Riidanalainen päätös: EUIPO:n viidennen valituslautakunnan 26.10.2022 asiassa R 84/2022-5 tekemä päätös
Vaatimukset Kantaja vaatii, että unionin yleinen tuomioistuin — kumoaa riidanalaisen päätöksen — määrää, että EUIPO:n on poistettava unionin tavaramerkkirekisteristä EU-sanamerkki nro 7 161 052 ”Haus & Grund” kaikkien luokkiin 9, 16, 35, 36, 38, 42 ja 45 kuuluvien tavaroiden ja palvelujen osalta, jotka ovat seuraavat: Luokka 9: Tietovälineet; tietokoneohjelmistot rakennusten, laitteistojen ja laitteiden ostoon, myyntiin, hallinnoimiseen, vuokraukseen, rakentamiseen ja hankintaan.
Luokka 16: Painotuotteet.
Luokka 35: Mainonta; liikkeenjohdon palvelut; yrityshallinto; liiketoimintaan liittyvät konsultointi- ja neuvontapalvelut; toimistotehtävät; uutisten, mukaan lukien oikeuden päätösten sekä kaikenlaisten säädösten tutkiminen, kerääminen, järjestelmällinen kokoaminen.
Luokka 36: Kiinteistöasiat; vakuutustoimintaan, rahatalousasioihin, kiinteistötoimintaan ja raha-asioihin liittyvät lausuntoina annettavat kannanotot.
Luokka 38: Uutisten välittäminen, mukaan lukien oikeuden päätökset sekä kaikenlaiset säädökset.
Luokka 42: Lausuntoina annettavat tekniset kannanotot; tekninen neuvonta; tietokoneohjelmistojen laatiminen rakennusten, laitteistojen ja laitteiden ostoon, myyntiin, hallinnoimiseen, vuokraukseen, rakentamiseen ja hankintaan; tietokoneohjelmistojen laatiminen tilojen ja laitteiden ylläpidon, taloudellisuuden, käytön, markkinoinnin ja arvon säilymisen optimoimiseen.
Luokka 45: Oikeudelliset palvelut. — velvoittaa EUIPO:n korvaamaan oikeudenkäyntikulut.
Kanneperusteet — Euroopan parlamentin ja neuvoston asetuksen (EU) 2017/1001 59 artiklan 1 kohdan a alakohdan, luettuna yhdessä 7 artiklan 1 kohdan c alakohdan kanssa, rikkominen. — Euroopan parlamentin ja neuvoston asetuksen (EU) 2017/1001 59 artiklan 1 kohdan a alakohdan, luettuna yhdessä 7 artiklan 1 kohdan b alakohdan kanssa, rikkominen.